MBveiledning

Google.no Google.no  Google.no  Google.no  Google.no  Google.no  Google.no  Google.no  ||
 * [[image:MBintervjuer.gif]]

Tema: Sakprosasjangeren intervju. Målgruppe: 8.trinn Tidsperspektiv: Ca 2 uker.

Læremidlet omhandler sjangeren ”intervju”. Det byr på en informativ tekst hvor elevene på hver enkelt side møter på den samme, enkle layouten med en informativ overskrift til teksten under, og til tegninger som spiller på hva den handler om. Dette er gjennomgående i hele læremidlet og skaper slik en sammenheng og rød tråd. Den gjentakende oppbyggingen av sidene gjør at de oppfattes som noe kjent, mens teksten på høyre side byr på noe nytt og lærerikt. Under utformingen av språket har jeg forsøkt å gjøre det enkelt. Jeg har prøvd og ikke skrive så abstrakt og med mange nominaliseringer, men forsøkt å legge språket opp mot handling. Jeg tar stort sett i bruk konkrete verb, da det gjør det lettere for elevene å forstå. Læremiddelet er jo ment for elever på 8.trinn.

Jeg valgte å lage et læremiddel om sjangeren intervju, fordi det er en sjanger med mange bruksområder, det er en kilde til informasjon og en fin metode for å lære. Det er en sjanger som krever av elevene både det å kunne uttrykke seg skriftlig og muntlig, og begge deler er sentrale i norskfaget. Dette er også blant de grunnleggende ferdigheter LK06 er opptatt av at elevene skal mestre, og bruken av dette læremiddelet vil da være med på å fremme disse. Faktisk vil elevene ved bruk av dette læremiddelet ta i bruk hele fire av de fem grunnleggende ferdighetene. Alle utenom regning: Å kunne lese, å kunne uttrykke seg muntlig, å kunne uttrykke seg skriftlig og å kunne bruke digitale verktøy. Det står for eksempel i LK06 at det å tale og lytte er grunnleggende menneskelige aktiviteter som i norskfaget blir videreutviklet gjennom systematisk opplæring i ulike muntlige sjangere og aktiviteter. Intervju må kunne sies å være en av de sjangrene. Å uttrykke seg skriftlig innenfor sjangeren får de opplæring i ved bruk av læremidlet og i tillegg krever oppgavene at de tar i bruk sin skriftlige kompetanse. Vi kommer heller ikke utenom det faktum at læremiddelet er digitalt og at elevene dermed også må lære å ta i bruk digitale verktøy. Det digitale blir stadig en større del av samfunnet vårt, og det er derfor viktig å ta i bruk dette også i skolesammenheng.

Kompetsansemålene fra LK06 som elevene jobber mot ved bruk av dette læremiddelet er: - lese og skrive tekster i ulike sjangere, både skjønnlitterære og sakspregete. (I dette tilfelle sakspregete.) - vise hvordan tekster i ulike sjangere kan bygges opp på ulike måter. - gjennomføre enkle foredrag, presentasjoner, tolkende opplesing, rollespill og dramatisering, tilpasset ulike mottakere - vurdere egne og andres muntlige framføringer.

Intervju er en sjanger innenfor sakprosa, og læremiddelet har til hensikt å lære elevene hvordan de kan skrive tekster i den sjangeren, samt ulike oppbyggingsmåter. De to siste målene blir nådd under elevenes arbeid med oppgavene. Oppgavegjøringen ser jeg på som svært sentral. Filosofen og pedagogen John Dewey var blant de første til å legge vekten på individets aktive medvirkning i læringsprosessen - learning by doing. Han mente at mennesket lærer ved å gjøre ting. Læring er noe en bidrar til selv gjennom aktivitet og handling. (Imsen 2005:38) Jeg tror også kunnskapen fester seg bedre når man konkret jobber med den. Læremiddelet er laget i wikispaces, det er altså en nettside, hvor jeg i utforming har lagt vekt på å spille på flere modaliteter. Du finner tekstinformasjon, visuell informasjon i form av tegninger og bilder og det auditive blir også tatt i bruk som informasjonskilde. Læremiddelet blir slik en sammensatt tekst. Ved å skape variasjon i måten informasjon er lagt opp, og ikke minst i måten oppgavene er lagt opp, håper jeg å nå så mange elever som mulig. Det er det som ligger til bunn for utformingen. Jeg har hatt prinsippet om tilpasset opplæring i bakhodet under produksjonen av læremiddelet. Det er kanskje skolens aller største utfordring. Man må prøve å lage noe for alle og enhver, for vi lærer på ulike måter. Det sies at mennesket lærer i tre samspill. I det sosiale samspillet, i materielt samspill og i samspill med symbolsk materiale. Dette læremidlet spiller på alle tre samspillene med spesielt stor vekt på det sosiokulturelle læringsperspektivet. Vygotsky er sentral i dette perspektivet og han ser på læring og utvikling først og fremst som et resultat av sosialt samspill. Samarbeid og kunnskapsdeling er derfor noe det blir lagt opp til i dette læremiddelet.

Bruk i klasserommet:

En idé kan være å starte opp undervisningen rundt intervjusjangeren med en quiz om emnet. Læreren kan selv velge om han vil lage en selv, eller om han vil bruke quizen som er lagt ut som oppgave i det nettbaserte læremidlet. Elevene bør deles inn i grupper på fem-seks stk og “konkurransen” kan starte. Ved å starte med en quiz får man oppmerksomheten til de fleste elever, quiz er gøy og man kan bruke elevenes resultat som et utgangspunkt for å lære mer. Hva med å la elevene stå for den videre undervisningen? Det er ca 25 elever i en klasse. La de fortsette i gruppene på ca seks og fordel arbeidsoppgavene “Hva er et intervju”, “Å forberede intervjuet”, “Å gjennomføre intervjuet” og “Å skrive ned intervjuet”. Fortell elevene at de sammen i de forskjellige gruppene skal lære resten av klassen om emnet det har fått utdelt. Hvordan de velger å gjøre dette er helt opp til de. Alt fra å holde foredrag til rollespill er mulig. Informasjonen de trenger kan de finne ved å ta i bruk læremidlet, de kan lete etter mer stoff på internett, i bøker osv. Dette kan påbegynnes allerede den første timen etter quizen, og de bør få et par norsktimer til på dette, for å få tid til litt øving også. De må selvsagt også regne med å jobbe litt med dette i hjemmelekse. Etter at alle gruppene har holdt sin undervisningsøkt kan læreren ta en kort repetisjon hvor han tar i bruk handling-refleksjons modellen. Han kan stille spørsmål, starte en refleksjonsprosess og la de komme opp med svarene. Han kan lede litt på vei, men ikke gi direkte svar. Ved å la elevene finne svarene oppnår de størst faglig utvikling. Så er det tid for elevene å ta fatt på oppgavene. Læreren kan her gjøre oppmerksom på at han har ordnet det slik at om elevene er flinke til å jobbe og gjør sitt beste for å lære, så skal de få avslutte arbeidet med sjangeren ved å intervjue en lokalpolitiker. En som har makt i samfunnet. Dette kan virke motiverende på elevene og fungere som en slags belønning. Elevene kan selv få lov til å velge i hvilken rekkefølge de ønsker å gjøre oppgavene, men det bør legges opp til en avtale med læreren om når de skal ha kommet igjennom alle. Noen av oppgavene legger opp til samarbeidslæring og kunnskapsdeling, men også i oppgavene hvor ikke dette kommer frem er det lov med samarbeid. Når perioden med oppgavejobbing er ferdiggjort må læreren ha satt av en time eller to til muntlige fremføringer av oppgavene som har gjort krav på dette. Avslutningsvis gjøres siste oppgave i læremidlet, som omhandler intervjuet av lokalpolitikeren.

Ved å bruke læremidlet på denne måten settes elevene i sentrum for sin egen læringsprosess fra begynnelse til slutt. Læreren fungerer her som en veileder som kommer med tips, råd og hjelp når det trengs. Han skal være en støtte og hjelpe elevene å nå sine proksimale utviklingssoner.

Kilder: - Imsen, Gunn (2005): Elevens verden. Universitetsforlaget - Imsen, Gunn (2006): Lærerens verden. Universitetsforlaget - Skagen, Kaare (red.) (2004): Kunnskap og handling i pedagogisk Veiledning. Fagbokforlaget.

<--- FORRIGE TIL FORSIDEN ||